KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. április 28-i ülésére)

TÁRGY: A 2009. ÉVI KÖLTSÉGVETÉS MÓDOSÍTÁSA

Kiskőrös Város 2009. évi költségvetése módosításának megalapozottságához, a központi és helyi adatok egyezőségének biztosításához, a korábbi évek gyakorlatának megfelelően szükséges a helyi önkormányzatok sajátos bevételeit, központosított előirányzatokat, valamint a normatív hozzájárulások és támogatások jogcímenkénti összegeit és forrásait egyeztetni a Magyar Államkincstár (továbbiakban: MÁK) adataival.

A MÁK a 2009. évi beszámoló leadási határidejét (2010. március 11.) követően is küldött tájékoztatást decentralizált fejlesztési támogatások tekintetében.
· 2010. március 22-én érkezett levelek az alábbi adatokat tartalmazták:

· TEKI támogatást nyertünk 1.053 eFt-ot a sebességmérő beszerzéséhez,

· CÉDE támogatást nyertünk 601 eFt-ot az „Út a munkához program” eszközbeszerzéséhez. 

2010. március 26-án emailen keresztül jelezte a MÁK, hogy a 2009. évi beszámoló az előirányzatok és a teljesítési adatok vonatkozásában is kerekítések miatt 1e Ft eltérést tartalmaz, ezek átvezetése is megtörtént.
Az adatok nem érkeztek be 2010. február 28-ig, így az államháztartás működési rendjéről szóló 292/2009. (XII.19.) Korm. rendelet 68.§ (3) bekezdésében; az államháztartás szervezetei beszámolási és könyvvezetési kötelezettségének sajátosságairól szóló 249/2000. (XII.24) Korm. rendelet 10.§ (1) bekezdésében, valamint Kiskőrös Város 2009. évi költségvetéséről szóló 2/2009. (II.12) önk. rendelet 12.§ (3) bekezdésében foglaltak nem voltak teljesíthetőek.
A fentiek alapján javaslom, hogy a Képviselő-testület Kiskőrös Város 2009. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2010. április 13.


Domonyi László s.k.

